Облыс әкімінің баспасөз қызметі

Атамекенді қолдау – азаматтық іс

Облыс әкімі Құмар Ақсақалов "Рухани жаңғыру" жобалау кеңсесінің жұмысымен танысты. Кеңсе М.Қозыбаев атындағы Солтүстік Қазақстан мемлекеттік университетінде орналасқан. Жобаның басты мақсаты - Президент Нұрсұлтан Назарбаевтың "Болашаққа бағдар: рухани жаңғыру" мақаласында айқындалған міндеттерді жүзеге асыру болып та-былады. Құмар Ақсақалов ұлттық құндылықтарды жандандыру - Елбасы мақаласының өзегі екенін атап көрсетті.
Қазіргі таңда мәдениет пен тарихқа тың көзқараспен қарап, оның рөлін арттыруда жаңашыл-дық керек екені анық. Қазақстан жаңа әлеуметтік-мәдени ортаны қалыптастыра отыра, азаматтардың елге деген сүйіспеншілігін алдыңғы қатарға қоюы қажет. Жастардың бойына туған жерге деген махаббатты сіңіру де аса маңызды іс.
"Рухани жаңғыру" жобалау кеңсесінің жетекшісі, тарих ғылымдарының докторы Ақмарал Ибраеваның айтуынша, жобалау кеңсесі "Атамекен", "Ақпарат толқыны", "Тәрбие және білім" мен "Рухани қазына" сияқты төрт бағыт бойынша жұмыс істейді.
Бұл салалар бойынша ақпараттық-насихат жұмыстары жүргізілуде. Бүгінге дейін өңірде бес "дөңгелек үстел", төрт конференция, бір форум, бес көрме, он бір зерттеу экспедициясы, сондай-ақ, флеш-мобтар мен ауқымды акциялар өткізілген. Кеңсенің қызметкерлері әлеуметтік желілерде де ақпараттық-насихат жұмыстарын белсенді жүргізіп жатыр.
Өңірімізде "Рухани қазына" бағыты бойынша 23 жоба жузеге асырылуда. Оның ішінде, "Туған жер", "Қазақстанның киелі жерлері" және "Қасиетті Қазақстан" сынды ауқымды жобалар бар. Басты мақсат- тұрғындар арасында тарих, салт-дәстүр және мәдениетке деген қызығушылықты ояту. "Тәрбие және білім" бағыты бойынша "Өлкетану", "Отаным - тағдырым" және "Саналы азамат" жобалары жузеге асуда. "Ақпарат толқыны" бойынша жобалар саны тоғызға жетті. "Атамекен" жобасы азаматтарды, үкіметтік емес үйымдарды, еріктілер, меценаттар, кәсіпкерлер мен мемлекеттік органдарды жергілікті тұрғындардың мәселелерін  шешуге  ынталандыруды және соны ұйымдастыруды көздейді. Өңір бас-шысы "Атамекен"жобасына ерекше мән беріп, оның аясында осы өңірден шыққан танымал азаматтарды меценат ретінде қайырымдылық шараларына тарту керектігін баса айтты.

